text: Solskin, køer og store maskiner trak mange gæster
  06 juni 2017 kl. 06.08
  20.600 gæster lagde fredag og lørdag vejen forbi dyrskuepladsen i Aabenraa for at opleve Det Sønderjyske Fællesdyrskue.
  Med 10.500 besøgende fredag og 10.100 lørdag gik ialt 20.600 gæster i solskin og sommervejr gennem dyrskuepladsen de to dage. 
  Sidste år var antallet af gæster en anelse større, nemlig 21.000. Tilbagegangen  skyldes hovedsagelig lidt færre børn fredag fra skoler og institutioner, lyder det fra arrangøren.
  Trods gratis busser fra parkeringspladser på havnen oplevede flere gæster problemer med at finde parkeringsplads - men det bliver rettet til næste år. 
  Om små to uger den 16.og 17. juni er der dyrskue i Horsens, inden Ribe slutter den lokale dyrskue-sæson 28. juli.
  Der er dog flere lokale mindre børne- og specialdyrskuer hen over sommeren.
  
  